שליחות קטלנית (זיכיון)

שליחות קטלנית (באנגלית: Terminator) הוא שמו של זיכיון מדע בדיוני שנוצר על ידי ג'יימס קמרון וגייל אן הרד. הזיכיון כולל סדרה של סרטים, קומיקס, רומנים, ומדיה נוספת שמתמקדת בקרבות המתנהלים בין רשת הבינה המלאכותית סקיינט לכוחות ההתנגדות בפיקודו של ג'ון קונור ושאר המין האנושי. מבין מוצריה היודעים ביותר של "סקיינט" הם דגמי מחסל, כגון T-800 (דגם 101), שגולם על ידי ארנולד שוורצנגר מהסרט הראשון ועד לסרט השישי. נכון לפברואר 2010, מגיעים רווחי הזיכיון לסכום של כ-3 מיליארד דולר.

הסרטים

טלוויזיה

"שליחות קטלנית: יומני שרה קונור" (2008 - 2009) 

בשנים 2008-2009 שידרה רשת פוקס סדרת טלוויזיה בשם "שליחות קטלנית: יומני שרה קונור" (ששווקה בישראל גם כ"טרמינייטור") עם לנה הידי כשרה קונור ותומאס דקר כג'ון קונור. הסדרה, שנוצרה על ידי ג'וש פרידמן, מתמקדת בשרה וג'ון אחרי אירועי "שליחות קטלנית 2", בעודם מנסים לחיות מתחת לרדאר לאחר הפיצוץ שאירע בסייברדין. המפיק ג'יימס מידלטון אמר שהסדרה קשורה לסרט "שליחות קטלנית: התעוררות".

סדרת אינטרנט

"שליחות קטלנית: התעוררות" (2009) 
ב-18 במאי 2009, Machinima הוציאה לאור את הסדרה "שליחות קטלנית: התעוררות", סדרת אנימציה המגוללת אירועים שהתרחשו לאחר הסרט "שליחות קטלנית 3: עלייתן של המכונות" ולפני "שליחות קטלנית: התעוררות". הסדרה הייתה סדרת רשת בת שישה פרקים. בסדרה מסופר אודות בלייר ויליאמס ומתרחשת שלוש עשרה שנים לאחר אירועי יום הדין. בלייזר היא לוחמת במחתרת נגד המכונות במרכז העיר לוס אנג'לס, תוך מעקב אחר האקר בשם לאז הווארד ומנסה לשכנע אותו להצטרף לצדד ההתנגדות. הסדרה נוצרה באמצעות שימוש באמצעים ממוחשבים ואנימטיביים. היא יצאה לאור ב-DVD ב-3 בנובמבר 2009.

סדרת סטרימינג 
ב-26 בפברואר 2021 הודיעה חברת הסטרימינג נטפליקס כי תפתח סדרת אנימה של שליחות קטלנית עם סקיידאנס, מטסון טומלין ו-Production I.G.

ראו גם 
 פרדוקס הסבא
 מדע בדיוני רך

קישורים חיצוניים

הערות שוליים

סרטים אמריקאיים
סרטי מסע בזמן
זיכיונות: סרטים וסדרות
סרטי פולחן
סדרות סרטי מדע בדיוני
סדרות סרטי הרפתקאות
סדרות סרטי פעולה